Roland Lessing
Roland Lessing (sündinud 14. aprillil 1978 Tartus) on Eesti endine laskesuusataja. 1998. aastal sai Lessing juunioride talvistel Euroopa meistrivõistlustel Minskis jälitussõidus 9. koha. Aasta hiljem samas peetud laskesuusatamise suvistel maailmameistrivõistlustel oli ta sprindis 24., jälitusjooksus 19. ja teatejooksus kolmas. 2000. aasta laskesuusatamise suvistel maailmameistrivõistlustel Hantõ-Mansiiskis oli ta sprindis 6., jälitusjooksus 5. ja teatejooksus teine. 7. septembril 2007 Otepääl toimunud suvisel laskesuusatamise MM-il sai Lessing 10 km sprindis pronksmedali. Eesti kaitseväes on tal kaprali auaste.